Ir-rakkont tal-Passjoni ta' Sidna Ġesù Kristu huwa ċertament is-suġġett ta' diversi testi miktuba minn awturi varji. Kull wieħed, ġej minn liema sfond kulturali u reliġjuż, jintilef jiddibatti dak li seħħ elfejn sena ilu. Tiskanta, forsi, l-iktar meta tiltaqa' ma' bnedmin li mhumiex neċessarjament Insara, jew teoloġi, jew avukati, x'jaħsbu u x'jgħidu. Hemm varjetà ta' filosfi u ġuristi li jittrattaw fil-fond, u li biex iwettqu dan jidħlu f'riċerka partikolari ħafna. F'dan, ftit snin ilu, wara li kont ġejt introdott għal Giorgio Agamben, li jonqosni naqra ħafna iktar minn kitbietu, kont ordnajt u qrajt librett tiegħu bit-titolu 'Pilato e Gesù'. Agamben huwa filosfu intelliġenti ħafna, forsi l-iktar magħruf għall-ktieb tiegħu 'Homo Sacer'. Din il-kitba ġibditni, sija għax insegwi b'ċertu attenzjoni l-proċess legali fil-konfront ta' Sidna Ġesù Kristu, sija wkoll għax intlabt xi drabi biex niddiskuti pubblikament dan is-suġġett. Nammetti li sibt dan il-librett verament sabiħ. Mhuwiex fit-tul, imma jista' jservi għal dawk li jew sejrin irtir, jew inkella li m'għandhomx ħin għad-dispożizzjoni tagħhom. Żewġ uċuħ ta' Pilatu Il-ktejjeb, li fih 67 paġna, jitlaq minn aspett storiku ta' dan il-proċess. L-ewwel jidħol fir-riċerka ta' kitba li mhix daqshekk soda. Jiddiskuti żewġ faċċati li ġew trasmessi fil-kelma li tgħaddi minn ġenerazzjoni għall-oħra. L-awtur iħares lejn żewġ aspetti 'leġġendarji'. Dan fis-sens li jaqbad l-ewwel dak marbut mal-allegata konverżjoni għall-Kristjaneżmu ta' Pilatu. Fil-proċess jiġi identifikat dan għax il-Gvernatur u l-mara jidhru li qegħdin fit-triq li jirrikonoxxu li Sidna Ġesù huwa innoċenti u ma għandux ħtija, u jikkonvertu. Fuq l-oħra, il-ħażen ta' Pilatu, dak li kkundanna u li ġie msejjaħ minn Tiberju l-Imperatur biex jagħti kont tal-għemil żbaljat tiegħu. Jiġi kkundannat, imma l-kitba tgħid li ebda xmara jew art ma trid taċċetta ġismu. Wara nsibu l-proċess legali analizzat f'iktar dettall. F'seba' partijiet jinqasam il-ġudizzju tal-Prefett tal-Ġudea, 'l hekk imsejjaħ "Krisis". Il-proċedura prattikata f'dak iż-żmien fil-kamp tad-dritt penali Ruman, u ċioè , fejn min jippresjedi jrid l-ewwel jistaqsi lill-akkużat, sabiex mit-tweġibiet jifformola att ta' akkuża u wara jipproċedi u jiġġudika. Il-kitba hija hawn sabiħa, spjegattiva, interessanti ħafna u tiddependi fuq il-Vanġelu skont San Ġwann. Agamben, għalkemm mhux ġurista, jsib ruħu maqsum dwar il-validità tal-proċess legali mingħajr ma jieħu pożizzjoni personali. Bejn dak li jgħid Salvatore Satta, li jindika li dan huwa "mistero", però m'għandux mil-liġi. Jew ta' Giovanni Rosadi, li jgħid: " Inkella dik ta' Pietro De Francisci, li jgħid li l-proċess ġie korrettement segwit. Opinjoni li aktar ma naqra, iktar naqbel magħha. Il-ġudizzju legali jidħol f'inkwadratura iktar qawwija meta jispjega fi kliem Sengler Oswald: " Personaġġi f'din ix-xena riportata fl-isfond tad-differenzi fl-erba' Vanġeli b'iktar dettall f'dak ta' San Ġwann, fejn il-pożizzjoni ta' Pilatu bħala dak li sal-aħħar jiddikjara lil Sidna Ġesù Kristu innoċenti diversi drabi tiġi minnu hekk deskritta: Għax jiġu f'daqqa. Għax jinġabru tajjeb li jiġu iktar aċċettati u interpretati. Sentenza jew konsenja B'dettalji interessanti u ċioè jekk Sidna Ġesù Kristu ġie sentenzjat, ġudikat minn Pilatu, jew inkella "konsenjat", mgħoddi mingħajr sentenza. Fejn jingħad: " Il-kwistjoni tal-konsenja lil-Lhud turi iktar profondità fil-ħsieb u riflessjoni tal-awtur. L-ewwel: proċess li m'għandux ġudizzju, sentenza finali. It-tieni: l-effett ta' piena esegwita mingħajr ma ġiet inflitta. It-tielet: il-qtil li jseħħ, mhux skont id-dritt, imma fil-verità huwa responsabbiltà diretta ta' dawk il-Lhud li nġabru. Ir-raba', għalhekk, il-konsegwenza hija li mhix deċiżjoni Rumana waħedha, imma waħda li hija esegwita konġuntement. Huwa ktejjeb mill-isbaħ, interessanti u li jimmerita l-attenzjoni tagħkom.
Il-proċess legali ta' Sidna Ġesù Kristu